Diari Oficial de la Generalitat Valenciana


Sumari del DOGV 3724, del 05-04-2000 (2000/2607)

DECRET 38/2000, de 28 de març, del Govern Valencià, pel qual es modifica el Reglament Orgànic i Funcional de l'Ens Públic Teatres de la Generalitat Valenciana.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/03/28/38/dof/vci/html**

### Dades del document

Número de DOGV
:   3724

Data del DOGV
:   05-04-2000

Secció del DOGV
:   I. DISPOSICIONS GENERALS

Número del document
:   2000/2607


Data del document
:   28-03-2000

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Teatres de la Generalitat Valenciana
    * administració regional
    * legislació
    * reglament intern

DECRET 38/2000, de 28 de març, del Govern Valencià, pel qual es modifica el Reglament Orgànic i funcional de l'Ens Públic Teatres de la Generalitat Valenciana. [2000/X2607]
  
Pel Decret 36/1994, de 21 de febrer, el Govern Valencià va aprovar el reglament orgànic i funcional de l'ens públic Teatres de la Generalitat Valenciana, posteriorment modificat pels decrets 144/1997, d'1 d'abril, i 58/1999, de 27 d'abril.
  
L'experiència i les aportacions dels professionals del teatre i la dansa a l'actual Consell Rector de Teatres han permés aprofundir el coneixement de la realitat de les arts escèniques a la Comunitat Valenciana, i han facilitat, en conseqüència, la labor dels poders públics que tenen encomanada la gestió de la política teatral i de la dansa.
  
Per tot això, i a fi de millorar la representació de tots els professionals i sectors que puguen fer aportacions per a enriquir i afavorir la presa de decisions, resulta convenient ampliar el nombre de vocals que formen l'actual Consell Rector de Teatres de la Generalitat Valenciana, i en conseqüència modificar la redacció de l'article 6 del Reglament Orgànic i Funcional de l'ens públic.
  
En virtut d'això, a proposta del conseller de Cultura, Educació i Ciència i president de Teatres de la Generalitat Valenciana, i amb la deliberació prèvia del Govern Valencià, en la reunió del dia 28 de març de 2000,
  
DECRETE
  
Article únic
  
Es modifica l'article 6 del Decreto 36/1994, de 21 de febrer, del Govern Valencià, pel qual s'aprova el reglament orgànic i funcional de l'ens públic Teatres de la Generalitat Valenciana, en la redacció donada pels decrets 144/1997, d'1 d'abril, i 58/1999, de 27 d'abril, que quedarà redactat en els termes següents:
  
«Article 6. Composició del Consell Rector
  
1. El Consell Rector estarà integrat per:
  
a) La Presidència.
  
b) Quatre vocals nats, que seran el titular de la Secretaria General de la Conselleria de Cultura, Educació i Ciència i els titulars de la Direcció, la Direcció Artística i la Gerència de Teatres de la Generalitat Valenciana.
  
c) Divuit vocals designats pel conseller de Cultura, Educació i Ciència de la forma següent:
  
- Un vocal representant de la Conselleria d'Economia i Hisenda, a proposta del titular del departament.
  
- Un vocal representant de la Conselleria de Cultura, Educació i Ciència.
  
- Un vocal elegit entre els responsables de sales de teatre municipals que mantinguen convenis de programació amb Teatres de la Generalitat Valenciana.
  
- Deu membres de lliure designació elegits entre persones de prestigi reconegut en el món del teatre, la dansa i la cultura, dels quals un serà proposat pel Consell Valencià de Cultura.
  
- Cinc membres de lliure designació de les associacions professionals d'actors i actrius i de les associacions empresarials de teatre i dansa amb una implantació reconeguda a la Comunitat Valenciana.
  
d) La Secretaria del Consell Rector correspondrà al gerent de Teatres de la Generalitat Valenciana.
  
2. El nomenament dels vocals del Consell Rector que no tinguen caràcter nat serà per períodes de quatre anys consecutius, sense perjuí que siguen elegits novament.
  
3. Expirat el termini del seu nomenament, els membres del Consell Rector seguiran exercint les sues funcions fins la presa de possessió dels nous vocals».
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè dicte les disposicions d'aplicació i desplegament d'este decret.
  
Segona
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
València, 28 de març de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI